पाएं अपने शहर की ताज़ा ख़बरें और फ्री ई-पेपरडाउनलोड करें
लोगों से अपील है कि वे अपने घरों में रहे बिना वजह से बाहर न निकले,बचाव में ही बचाव है और कोविड नियमों का पालन करें ताकि कोरोना की चेन को तोड़ने में मदद मिल सके। ये विचार प्रशासक के एडवाइजर मनोज परिदा ने देते हुए कहा कि अगर शहर के लोग नियमों को नहीं माने और संक्रमण बढ़ा तो मजबूरन पूरी तरह से लॉकडाउन का ही विकल्प बच जाता है। उन्होंने कहा कि नियमों को मनवाने के लिए कोई मिलिट्री रुल या डिक्टेटरशिप रुल नहीं है और न ही किसी को फांसी दी जा सकती है, अपील करना या फिर सख्ती ही आखिरी विकल्प है जिसको लेकर लॉकडाउन पर विचार किया जा सकता है।
शहर में बढ़ रहे संक्रमण के मामले
शहर में कोराेना संक्रमण का प्रभाव लगातार बढ़ रहा है, शहर में पिछले 24 घंटों के दौरान विभिन्न स्थानों पर किए गए 3193 टेस्टों में 780 नए संक्रमित मरीज मिले है। रोजाना भारी संख्या में कोरोना मरीज सामने आ रहे है। शहर में आज सेक्टर-24 के इंदिरा हॉलीडे होम में भारत विकास परिषद की ओर से बनाए गए कोविड केयर सेंटर का उद्घाटन करने आए प्रशासक वीपी सिंह बदनोर के एडवाइजर मनोज परिदा पहुंचे हुए थे।
मनोज परिदा ने कहा कि शहर में कोरोना संक्रमण के मामले लगातार बढ़ रहे है,जिसको लेकर शहर में कई माइक्रो कंटेनमेंट जोन बनाए गए है। उन्होंने कहा कि इस बार कोरोना का स्ट्रेन पहले से ज्यादा घातक है इसलिए लोगाें को जरूरी हो तो ही वे अपने घरों से बाहर निकले। उन्होंने कहा कि मरीजों की सेवा के लिए शहर की संस्थाओं को आगे आने के लिए कहा है जिसके बाद वे आगे आ रही है।
लोगों को बचने का संदेश दिया
एडवाइजर ने कहा कि शहर के लोगों को खूद ही इंफेक्शन से बचने के लिए प्रयास किया जाना चाहिए। उन्होंने कहा कि शहर के लिए एक लाख वैक्सीन डोज मंगाए गए है जिसमें से अभी 25 हजार डोज आ रही है उसके बाद बाकी के वैक्सीन डोज आ जाऐंगे। उन्होंने कहा कि लोगों को अपना बचाव खूद करना चाहिए, ताकि उन्हें अस्पतालों में जाने की जरूरत ही न पड़े। शहर में लोगों की जांच की जा रही है और भी कई तरह के उपाय किए जा रहे है ताकि संक्रमण पर रोक लगाई जा सके। उन्होंने कहा कि अभी सारे देश में ऑक्सीजन की कमी हाे रही है इसके लिए लोगों को अपने आप को बचाना सबसे जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn